**Dodatok č. 3**

**K VZN č. 3/2015 o miestnych daniach a miestnom poplatku za komunálne odpady a drobné stavebné odpady**

**Článok 4**

**Daň zo stavieb**

(5) Ročná sadzba dane zo stavieb je za každý aj začatý m2 zastavanej plochy nasledovná:

|  |  |  |
| --- | --- | --- |
| a/ | stavby na bývanie a drobné stavby, ktoré majú doplnkovú funkciu pre hlavnú stavbu | 0,12 € |
| b/ | stavby na pôdohospodársku produkciu, skleníky, stavby využívané na skladovanie vlastnej pôdohospodárskej produkcie, vrátane stavieb na vlastnú administratívu | 0,15 € |
| c/ | stavby rekreačných a záhradkárskych chát a domčekov na individuálnu rekreáciu | 0,3 € |
| d/ | samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov | 0,15 € |
| e/ | priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu | 1,2 € |
| f/ | stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou | 1,2 € |
| g/ | ostatné stavby | 0,4 € |

(6) Sadzba dane podľa odseku 4 písm. a/ a b/, resp. odseku 5 písm. a/, b/ tohto ustanovenia sa pri viacpodlažných stavbách určuje príplatok 0,12 € za každé ďalšie podlažie okrem prvého nadzemného podlažia.

**Článok 11**

**Miestny poplatok za komunálne odpady a drobné stavebné odpady**

(6) **Sadzba poplatku je:**

a/ **0,03018 €** za jeden liter alebo dm3 komunálnych odpadov pri množstevnom zbere

b/ **0,07945 €** za osobu a kalendárny deň

c/  **0,1 €** za 1 kg drobného stavebného odpadu bez škodlivín

Sadzba poplatku nesmie byť vyššia ako súčet priemerných nákladov obce na zabezpečenie činností nakladania s komunálnymi odpadmi a drobnými stavebnými odpadmi vrátane nákladov súvisiacich so zabezpečením zberných nádob pripadajúcich na 1 liter, dm3 alebo kilogram týchto odpadov alebo pripadajúcich na priemerné množstvo komunálnych odpadov a drobných stavebných odpadov vytvorených jedným poplatníkom v obci za jeden kalendárny deň, ak obec zabezpečuje zhodnocovanie týchto odpadov, náklady sa musia znížiť o výnosy obce zo zhodnotenia.

(7) Pri **množstevnom zbere** obec určí poplatok ako súčin frekvencie odvozov, sadzby a objemu zbernej nádoby, ktorú poplatník užíva v súlade so zavedeným systémom zberu komunálnych odpadov.

- FO, ktoré majú v obci Kvašov umiestnenú prevádzku slúžiacu na podnikateľské účely, PO budú platiť nasledovne: (frekvencia odvozov x sadzba poplatku x objem zbernej nádoby)

- v prípade, že majú **1** alebo **2** zamestnancov, budú platiť poplatok za **jednu** smetnú nádobu (25 x 0,03018 x 110 = **83** €)

- v prípade, že majú **viac** ako **2** zamestnancov, budú platiť poplatok za **dve** smetné nádoby (25 x 0,03018 x 220 = **166** €)

(8) Pri **nemnožstevnom zbere** obec určí poplatok na určené obdobie – 1 kalendárny rok ako:

a) FO: súčin sadzby poplatku a počtu kalendárnych dní v určenom období, počas ktorých má alebo bude mať poplatník v obci trvalý pobyt alebo prechodný pobyt alebo počas ktorých nehnuteľnosť užíva alebo je oprávnený užíva, vlastníci nehnuteľností 0,07945 x 365 = **29 €**

Tento Dodatok č. 3 k VZN č. 3/2015 bol podľa § 6, ods. 3, Zák. č. 369/1990 Zb. vyvesený na úradnej tabuli v obci od 28.11.2022 a zvesený 13.12.2022.

Tento Dodatok č. 3 k VZN č. 3/2015 bol schválený Obecným zastupiteľstvom v Kvašove dňa 14.12.2022, uznesením č. **6/VII/2022**

Účinnosť nadobudne 01.01.2023

V Kvašove, dňa 14.12.2022

 Ing. Marián Pavlík

 Starosta obce